OpenLLM-France/wikimedia huggingface dataset:
# Charles William Eliot

Charles William Eliot (Boston, 1834ko martxoaren 20a - Maine, 1926ko abuztuaren 22a) Estatu Batuetako irakaslea izan zen, Harvardeko unibertsitateko lehendakaria 40 urtez. Argitaldaria ere izan zen, eta Harvard Classics, 50 aleetako bilduma argitaratu zuen (1909-1910). Harvardeko unibertsitatean egin zituen ikasketak, eta 1858an matematika eta kimikako irakasle izan zen bertan. 1867an Europara egin zuen bidaia, hango hezkuntza-sistemak aztertzera. Hartaz argitaratu zituen lanek Harvardeko zuzendarien arreta erakarri zuten, eta lehendakari berri bila ari zirenez, Eliot hautatu zuten lan horretarako 1869an. 1909an utzi zuen kargua; ordurako Harvardeko unibertsitatea ezaguna zen mundu osoan. Eliotek zientzietarako lekua eskatu zuen unibertsitateko ikasgaien artean, gizarte-gaien ondoan.
Bestalde, unibertsitateko ordura arteko diziplina gogorraren kontra agertu zen, eta derrigorrezko ikasgaiak gutxitu egin zituen eta aukerazkoak gehitu. Haren proposamenek eragina izan zuten baita bigarren mailako eskoletan ere, eta hizkuntzak eta matematika sartu zituen eskola horietako ikasgaien artean. Hezkuntzaren eraberritzean eragin handia izan zuten bere lanek: Essays and Addresses (1869-1897), University Administration (1908). 1930ean Henry Jamesek Elioten lanak eta biografia datuak bildu, eta Charles W. Eliot liburuan argitaratu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1066447
* Multimedia: Charles W. Eliot / Q1066447
# Charles Vignoles

Charles Blacker Vignoles burdinbideetako ingeniari ingelesa izan zen, Vignoles erraila izena daraman errailaren sortzailea. 1793an jaio zen, Woodbrooken (Irlanda) eta 1875ean hil Hythen, Ingalaterra.
Umezurtz oso gazte geratu zen eta bere aitita, Woolwich-eko errege akademia militarreko matematika irakaslea, izan zen beraz arduratu zena eta matematika eta zuzenbidea irakatsi zion. 1814ean itsas-armadan sartu zen eta Wellingtongo Dukearen agindupean egon zen, Iberiar penintsula, Herbehereak, Kanada eta Esatu Batuetan non Florida eta Hego Karolinako lurrak ikertu zituen.

## Burdinbideetako ingeniaria

1820an, Vignoles Britainia Handira itzuli zen, James Walker-entzat egin zuelarik lan, azken hau London eta Rennieseko kaiak eta London eta Brighton arteko burdinbidea moduko proiektuak zituelarik esku artean. Bere esperientziak proiektu handiagoetara eraman zuten, Irlandan egingo ziren burdinbideetara, adibidez. Horien artean hauek dira aipagarrienak:
* Dublin eta Kingston arteko burdinbidea (1932-34)
* Sheffield eta Kingston arteko burdinbidea (1935-40)
* Sheffield eta Manchester arteko burdinbidea, Woodhead-eko tunela barne. Vignolesek bere dimisioa aurkeztu zuen eraikitze lanak hasi baino lehen, akordio ekonomiko batera ezin izan zelako heldu.
* London, Chatham eta Dover arteko burdinbidea (1855-64)
1840ko hamarkadatik aurrera Europan zehar egin zuen lan:
* Wüttembergeko (Alemania) erresumako linearen planifikazioan aholkulari lanetan ibili zen (1843)
* Dnieper gaineko zubia eraiki zuen Kieven (Ukraina), 1847 eta 1853 artean. Lau arku nagusi ditu eta duen milia erdiko luzerarekin, klase horretako orduko Europako zubirik handiena bihurtu zen.
* 1857 eta 1864 artean, Castejón-Bilbo burdinbidea eraikitzeko proiektuetako ingeniari burua izan zen. Gainera Miranda Ebroko geltokia diseinatu zuen.

## Vignoles erraila

1836an, Croydon eta London arteko burdinbidean, R.L. Stevens ingeniari amerikarrak 1830ean asmaturiko erraila erabiltzea aholkatu zuen. Vignolesen izena errail mota honetara geratu da loturik eta gaur egun, errail mota hau, mundu osoko errail estandarra da.

## Beste datu batzuk

* Londresko College unibertsitateko irakaslea izan zen 1841 eta 1843 artean.
* Ingeniaritza zibileko institutuko kide bihurtu zen 1827an. 1841ean Londresko College unibertsitateko lehen ingeniaritza zibileko irakaslea bihurtu zen. 1869an, Ingeniaritza zibileko institutuko 15. presidente modura aukeratu zuten Vignoles.
* Datuak: Q537504
* Multimedia: Charles Blacker Vignoles / Q537504
# Charles Walters

Charles Walters (Pasadena, Kalifornia, 1911ko azaroaren 17a - Malibu, Kalifornia, 1982ko abuztuaren 13a) Estatu Batuetako zinemagilea izan zen. Dantzaria eta koreografoa izan zen Broadwayn. Komedia musikalean ari izan zen gehienbat, eta genero horretako filmik bikainenetako batzuk egin zituen, Fred Astaire eta Ginger Rogers, Judy Garland, Gene Kelly eta Esther Williamsekin batera.

## Filmografia

* Ziegfeld Follies (1946)
* Good News (1947)
* Easter Parade (1948)
* The Barkleys of Broadway (1949)
* Annie Get Your Gun (1950)
* Summer Stock (1950)
* Three Guys Named Mike (1951)
* Texas Carnival (1951)
* The Belle of New York (1952)
* Lili (1953)
* Dangerous When Wet (1953)
* Torch Song (1953)
* Easy to Love (1953)
* The Glass Slipper (1955)
* The Tender Trap (1955)
* High Society (1956)
* Don't Go Near the Water (1957)
* Gigi (1958)
* Ask Any Girl (1959)
* Please Don't Eat the Daisies (1960)
* Cimarron (1960)
* Go Naked in the World (1961), uncredited
* Two Loves (1961)
* Billy Rose's Jumbo (1962)
* The Unsinkable Molly Brown (1964)
* Walk Don't Run (1966)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q953753
* Multimedia: Charles Walters / Q953753
# Charles Wheatstone

Charles Wheatstone (Gloucester, 1802ko otsailaren 6a - Paris, 1875eko urriaren 19a) britainiar fisikaria izan zen. Musika-tresnak egiten zituen, eta Londresko King's Collegeko katedradun izendatu zuten, akustikari eta korronte elektrikoaren zabaltzeari buruz egindako lanei esker. Tresna ugari asmatu zituen (estereoskopioa, telegrafo elektriko mota bat, elkarrengandik urrun diren erlojuak sinkronizatzeko tresna eta abar), baina erresistentzia elektrikoa neurtzeko asmatu zuen lanabesari esker, Wheatstoneren zubia delakoari esker, da batez ere ezaguna.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q156942
* Multimedia: Charles Wheatstone / Q156942
# Charles Willard Moore

Charles Willard Moore (Benton Harbor, Michigan, AEB, 1925eko urriaren 31 – Austin, Texas, AEB, 1993ko abenduaren 16a) estatubatuar arkitektoa izan zen.

## Biografia

Arkitektura Michiganeko Unibertsitatean ikasi zuen, eta 1957an filosofiako doktoregoa lortu zuen Princetoneko Unibertsitatean. 1991n Moore-Anderson architects sortu zuen. Robert Venturi, Romualdo Giurgola, Turnbull, Esherick, eta abarrek osatutako arkitekto belaunaldikoa da Moore.
Bizitasuna da arkitekto horien guztien ezaugarrietako bat. Moore artista jantzia zen, sentiberatasun handikoa; haren lanen artean aipatzekoak dira Orindo etxea (Kalifornia, 1962), piramide-itxurako sabaia duena, eta urte horretan bertan egin zuen merkataritza eraikina. Sonomako (Kalifornia) konderriko zurezko etxeak (1963-1965) eta Sea Ranch kirol-elkartea garai horretako arkitekturaren beste bi adibide dira, zeinetan maisutasun handiz txertatzen duen eraikina paisaiaren barruan. Aipagarriak ditu bestalde: Santa Cruzeko Unibertsitateko Kresge College (1966-1974); Berlingo Tegel Harbor Housing (1980-1987), etxebizitza saila eta denbora librerako guneak Berlingo kaian; Rancho de Santa Feko Jaiokundeko eliza (Kalifornia, 1990). 1977-1979 urteen bitartean New Orleanseko Piazza d´Italia egin zuen, hizkuntza postmodernoaren oinarritzat hartzen dena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1066442
* Multimedia: Charles Willard Moore / Q1066442
# Charles Willson Peale

Charles Wilson Peale (1741eko apirilak 15-1827ko otsailak 22) margolari eta naturalista estatubatuar bat izan zen.
AEBetako lehen museo handiaren sortzailetzat hartzen da, Baltimoreko Peale Museuma, alegia. Bere semeei, flandriar margolari ospetsuen izenak jarri zizkien: Rembrandt Peale (1778-1860) eta Rubens Peale (1784-1864).

## Kanpo estekak

* (Ingelesez)Peale Museuma AEBetako Natur Zientzien Akademiaren arabera.
* Datuak: Q454945
* Multimedia: Charles Willson Peale / Q454945
* Espezieak: Charles Willson Peale
# Soba (janaria)

    Artikulu hau fideoari buruzkoa da; beste esanahietarako, ikus «Soba».
Soba (japonieraz: そば edo 蕎麦) (soba ahoskatua) japoniar fideoak dira, suge-ilarrez egiten dituztenak. Hotzak (saltsa batean) edo beroak (ramen zopan) zerbitzatzen dituzte eta janari laster ospetsua da.

## Erreferentziak

* ↑ Mente, Boye Lafayette De. (2007). Dining Guide to Japan: Find the Right Restaurant, Order the Right Dish, and. Tuttle Publishing, 70 or. ISBN 4-8053-0875-3..

## Kanpo estekak

* Datuak: Q753910
* Multimedia: Soba / Q753910
# Soay (Barruko Hebridak)

Soay, Eskoziako gaeleraz: Sòdhaigh, Eskoziako Barruko Hebridak uhartediko uharte bat da, Highland eremuan. Skye uhartearen hego-ekialdean dago.
* Datuak: Q1297438
* Multimedia: Soay, Inner Hebrides / Q1297438
# Soayko ardi

Taxotaula bat irakurtzeko eraSoayko ardia Kontserbazio egoera: galzorian :
Soayko ardien ohiko ile iluna
Jatorrizko herrialdea(k):  Eskozia :
Sailkapen zientifikoa :
| Erreinua: | Animalia |
| Filuma: | Chordata |
| Klasea: | Mammalia |
| Ordena: | Artiodactyla |
| Familia: | Bovidae |
| Generoa: | Ovis |
| Espeziea: | Ovis aries |
Arraza :
Soayko ardia :
Sinonimoak :
Soayko ardia, Eskoziako gaeleraz: lachdann, eskozieraz: Soay sheep, ingelesez: Soay sheep, Eskoziako izen bereko uharteko ardi arraza bat da. Antzinako ardi arraza honen jatorria izen bereko Soay uhartean zein St Kilda uhartedian dago.
Ardi hauek ile urri eta iluna daukate, eta beraien itxurak gehiago ekartzen du gogora mufloi zein urial batena gainontzeko etxeko ardiena baino. Antza ardi hauek uhartedi honetan bertako inguru latzean garatutako etxeko ardiak dira. Beraien egungo ezaugarriak atzerako eboluzio bat lirateke, ardien arbasoen antzinako ezaugarriak berreskuratuz baldintza erdi basatietan bizitzeko. Etxekotutako azienda berriro baldintza naturaletara itzultzerakoan, eta bereziki denbora tarte luze bat pasata, beraien arbaso basatien hainbat ezaugarri etologiko zein morfologikoak berreskuratzeko joera dauka.
1930.en urtean Soayko hainbat ardi alboko Hirta uhartera eraman zituzten, irlako bizilagunak ebakuatu ostean. Egungo populaziak egoera basatian bizi dira, harrapatzailerik gabe. Ardi hauek eredu aproposa dira animalien populazio itxi eta isolatuen eboluzioa ezagutzeko. Soayko ardien populazioek hazkunde eta erorketa ziklikoak dauzkate, beraien habitat itxiaren karga ahalmenaren arabera.

## Arrazaren historia

Ardi hauek basatiak dira, eta 100 hektarea inguruko azalera daukan Soay irlan garatu dira. Ez dago argi ea neolitotik bertan bizi diren edota bikingoek ekarri omen zituzten.

## Erreferentziak

* ↑ http://www.soayandboreraysheep.com/
* ↑ http://soaysheep.org/

## Kanpo estekak

* Datuak: Q502330
* Multimedia: Soay sheep / Q502330
# Soazig Aaron

Soazig Aaron (Rennes, Bretaina, 1949) frantsesez idazten duen idazlea da.

## Biografia

Historia ikasi ondoren, Soazig Aaronek urte batzuk Parisko liburu denda batean lanean eman zituen. Bretainian bizi da gaur egun. Le Non de Klara bere lehen eleberria izan zen; 2002. urtean argitaratu zuen. Egilea, judua ez dena, fikziozko egunerokoan kontatzen du Auschwitzen bizi izan zen Klara juduaren patua eta nola 1945ean Parisera itzuli zena, haren bizitza normala berreskuratzeko asmoz. Lan honekin Soazig Aaronek 2002an Lehen eleberriari Goncourt saria eta Blois hiriko Emmanuel-Roblès saria eskuratu zituen. Bi sari hauek egile baten lehen eleberria saritu zuten. 2002an, Prix du Roman de la Ville de Carhaix saria ere irabazi zuen. 2004an, Le Non de Klarak Grand Prix des Libraires saria jaso zuen. Alemanian, eleberriak Geschwister-Scholl-Preis saria jaso zuen.
Bere bigarren eleberria, La Sentinelle calme sous la lune, Gallimard argitaletxeak argitaratu zuen, 20104an.

## Obra

* Le Non de Klara, Maurice Nadeau argitaletxea, 2003, ISBN:2-86231-172-3, eta Pocket, 2004.
* La Sentinelle tranquille sous la lune, Éditions Gallimard, 2010.

## Erreferentziak

* ↑ https://next.liberation.fr/livres/2002/06/20/qui-vivra-vera_407736 Libération egunkaria, 2002/06/20.
* ↑ https://www.ledevoir.com/lire/69199/litterature-la-romanciere-soazig-aaron-remporte-le-prix-scholl
* ↑ https://www.telerama.fr/livres/la-sentinelle-tranquille-sous-la-lune,53583.php

## Kanpo estekak

* Datuak: Q2296371
# Soba (Kantabria)

    Artikulu hau Kantabriako udalerriari buruzkoa da; beste esanahietarako, ikus «Soba».
Soba Kantabriako udalerria da. 2005ean 1.494 biztanle zituen eta 213,85 km²-ko azalera du.

## Geografia

Iparraldean Kantabriako Ramales de la Victoria, Arredondo eta Ruesga; hegoaldean Burgosko Merindad de Montija eta Espinosa de los Monteros; ekialdean Bizkaiko Lanestosa eta Karrantza eta mendebaldean Kantabriako San Roque de Riomiera udalerriak ditu. Kantabria osoko hirugarren udalerririk zabalena da, pagadi, harizti eta artadi handiak ditu. Oso herrialde menditsua da, lekurik baxuena 187 metrotara eta altuena 1.605 metrotara izanik. Mendirik altuenak Busta eta San Vicente dira.
Asón eta honen ibaiadarra den Gándara ibaiek udalerria zeharkatzen dute. Gándarak, udalerrian, Riopicote eta Rioquimillo errekak ditu ibaiadarrak. Bizkaiarekin muga egiten duen Calera ibaia Gándararen ibaiadarra ere bada. Bere uretan amuarrainak eta aingirak bizi dira.
Asóngo mendixken parke naturala udalerriaren barnean dago, askotariko flora eta fauna dituena. Udalerrian probintziako leize handien %25a dago, guztira 74 osin, dolina eta leize izanda.

### Herriak

1822an udalerri bilakatua, egun 27 herri ditu:
| Aja. Asón. Astrana. Bustancillés. Cañedo. Fresnedo. | Hazas. Herada. Incedo. Lavín. Pilas. El Prado. | Quintana. Regules. Rehoyos. La Revilla. Rozas. San Juan. | San Martín. San Pedro. Sangas. Santayana. Valcaba. Valdició. | Veguilla (udalerriburua). Villar. Villaverde. |

## Historia

Apenas ez daude herriari buruzko erromatar edo Erdi Aroko aipamenik. 863an Ajako monasterioarekin agertzen da Oñako San Salvador eta Naiarako Andre Maria Erreginaren monasterioen eskutitzetan. XIII. mendean, bertoko Ezquerra de Rozas eta Zorrilla leinuak agertu ziren, gero gaztelar Velascotarrekin bat egingo zutenak. Fernando IV.ak 1300. urtean velascotarrak Sobako jaun izendatu zituen.
XIV. mendearen amaieran, Soba Gaztela Zaharreko Merindade Nagusian zegoela, leinuen arteko liskarrak izan ziren. 1473an Henrike IV.a Gaztelakoak Soba, Medina de Pomar, Briviesca eta Fríasko jauna zen Pedro Fernández de Velasco Gaztelako kondestable izendatu zuen.

## Demografia

Bilakaera demografikoa :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2009 |
| 3.756 | 4.367 | 4.315 | 4.323 | 4.166 | 4.097 | 3.345 | 2.691 | 2.023 | 1.981 | 1.677 | 1.385 |

## Ondarea

Espainiako Gobernuak Quintanan dagoen Velascotarren dorrea kultura ondasun izendatu zuen. Gainera, 1791n Wolfgang Mücha austriarrak egindako Lunadako lerratokia babesturik ere badago.
Gertuko udalerrien moduan, martzak ere abesten dute.

## Erreferentziak

* 1 2 Kantabriako Gobernua. «Suplemento dedicado a Soba» El Diario Montañés: 6..
* ↑ Aramburu-Zabala Higuera, M.A. & Losada Varea, Celestina. (2001). Catálogo Monumental de las Cuencas del Asón y del Agüera. Valle de Ruesga ISBN 84-607-3781-0..

## Kanpo estekak

* (Gaztelaniaz) Sobari buruzko argazkiak.
* Datuak: Q1637400
* Multimedia: Soba (Cantabria) / Q1637400
# Sobako harana

    Artikulu hau haranari buruzkoa da; beste esanahietarako, ikus «Soba».
Sobako harana (gaztelaniaz: Valle de Soba) Kantabrian dagoen harana da, Gándara ibaiak zeharkatua. Soba udalerria harana baino handiagoa da. Aer leizea haranean bertan dago.

## Kanpo estekak

* Datuak: Q6159145
# Sobao

Sobao delakoa Pas haraneko produktu herrikoia da (bereziki Selaya eta Vega de Pasekoa) eta Kantabria ordezkatzen dutenen artean garrantzitsuenetakoa. Aintzineko errezetaren osagaiak ogiaren orea, azukre zuria eta gurina ziren. Aintzineko sobao pasiegoari bi arrautza, limoi azal birrindua eta anis edo ron pattarra gehitzen zitzaion. Gaur egungo sobaoa 1896an sortu zen, Enrique Diego Madrazo y Azcona doktorearen sukaldaria zen Eusebia Hernández Martínek ogi orea hirinarengatik ordezkatu zuenean.

## Ezaugarriak

Bere errezetak honako osagai hauek ditu: kilo bat azukre, beste gurin kilo bat, 900 gramo irin, 12 arrautza, gatz pittin bat, limoi birrindua, ron edo anis koilarakada bat eta legamia hautsean. Azukrea eta gurina nahasi, ondoren gatza eta limoia gehitu eta oratutzen jarraitzen da. Segidan pixkanaka-piskanaka arrautzak gehitzen dira, pattar koilarakadarekin batera. Jarraian irina eta legamia gehitzen dira. Behin orea gertu izanez gero, paperezko moldeetan ezarri eta labera sartzen da, betiere gainaldeko egosketa orekatua izan dadila saiatuz.
Sobao pasiegoak 2004. urtez geroztik Ezaugarri Geografiko Babestua du.

## Ikus gainera

* Quesada pasiega.
* Valles Pasiegos eskualdea

## Kanpo estekak

* Datuak: Q3136951
* Multimedia: Sobao / Q3136951
# Soazza

Soazza Suitzako udalerria da. Grisonia kantonamenduan dago, Moesa Region $^{(en)}$ barrutian. 2014an 319 biztanle zituen 46,42 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q65711
* Multimedia: Soazza / Q65711
Cauco $^{(en)}$ Lostallo Mesocco Rossa San Giacomo Filippo Gordona
# Soba

Soba izan daiteke:
* Soba, Kantabriako udalerria;
* Sobako harana, Kantabriako harana;
* Soba, Sudango hiria;
* Soba, japoniar fideoak.
# Sobadi

Sobadia Beningo pattar bat da, gaur egun Togon ere asko zabaldua dagoena. Palmondoaren izerdiarekin egiten den ardo destilatua da. Destilazio kopuruaren arabera% 45-70 tarteko graduazio-alkoholikoa eduki dezake. Egun berezietan zerbitzatzen da, jaunartze, ezkontza.... Kokteletarako ere erabiltzen da.

## Erreferentziak

* ↑ La buelta al mundo en 80 bebidas. .

## Kanpo estekak

* Datuak: Q56315775
* Multimedia: Sodabi / Q56315775
# Chippewa Falls (Wisconsin)

Chippewa Falls Ameriketako Estatu Batuetako hiri bat da. Chippewa konderrian dago, Wisconsin estatuan. 14.731 biztanle ditu. Chippewa ibaia bertatik igarotzen da.
Chippewa Falls Seymour Cray "superkonputazioaren aitaren" jaioterria da, eta bertan egon zen Cray Research enpresaren egoitza.

## Ikus, gainera

* Ashland konderria

## Kanpo estekak

* Datuak: Q940349
* Multimedia: Chippewa Falls, Wisconsin / Q940349
# Chippewa konderria (Michigan)

Chippewa konderria (ingelesez: Chippewa County) Michiganko konderri bat da, Ameriketako Estatu Batuetan. Hiriburua Sault Ste. Marie da. 2010eko zentsuaren arabera 38.520 biztanle zituen, Chippewa kilometro koadroko azaleran.

## Geografia

Chippewa konderriak 6.988,8 kilometro koadro ditu. Horietatik 2.952,51 ura dira. Beste 4.036,29 lurra dira. Biztanleria dentsitatea 5,51 da.

## Demografia

2010eko zentsoan bizi ziren 38.520 pertsonetatik 28.022 txuriak edo hispanoak dira. Horietatik hispano edo latino kategorian 480 dira. 2.503 beltzak edo afroamerikarrak. 6.007 amerikar natiboak ziren eta 21 Hawaii edo Pazifikoko irletako natiboak. 228 asiarrak ziren. Bestelako arraza bat kategorian 10 biztanle daude. Bukatzeko euren burua arraza bat baino gehiagotan 1.729 pertsonek kokatzen zuten.

### Biztanleria piramidea
## Kanpo estekak

* Datuak: Q491882
* Multimedia: Chippewa County, Michigan / Q491882
# Chippewa konderria (Wisconsin)

Chippewa konderria (ingelesez: Chippewa County) Wisconsinko konderri bat da, Ameriketako Estatu Batuetan. Hiriburua Chippewa Falls da. 2010eko zentsuaren arabera 62.415 biztanle zituen, Chippewa kilometro koadroko azaleran.

## Geografia

Chippewa konderriak 2.696,91 kilometro koadro ditu. Horietatik 85,24 ura dira. Beste 2.611,67 lurra dira. Biztanleria dentsitatea 23,14 da.

## Demografia

2010eko zentsoan bizi ziren 62.415 pertsonetatik 59.828 txuriak edo hispanoak dira. Horietatik hispano edo latino kategorian 800 dira. 961 beltzak edo afroamerikarrak. 272 amerikar natiboak ziren eta 11 Hawaii edo Pazifikoko irletako natiboak. 770 asiarrak ziren. Bestelako arraza bat kategorian 16 biztanle daude. Bukatzeko euren burua arraza bat baino gehiagotan 557 pertsonek kokatzen zuten.

### Biztanleria piramidea
## Kanpo estekak

* Datuak: Q127184
* Multimedia: Chippewa County, Wisconsin / Q127184
# Chippewa udalerria, Wayne konderria (Ohio)

Chippewa udalerria Ameriketako Estatu Batuetako Ohio estatuko udalerri bat da, Wayne konderrian. Azken zentsuaren arabera 9.795 biztanle zituen, 36.1 milia karratu (93 km$^2$) eremuan.

## Ekonomia

2020ko zentsuaren arabera, Chippewa udalerriak 4214 etxebizitza zeuden. Per capita diru-sarrerak 35.627 estatubatuar dolar ziren.

## Kanpo estekak

* Datuak: Q5101686
* Multimedia: Chippewa Township, Wayne County, Ohio / Q5101686
# Chippenham

Chippenham, Ingalaterrako hego-mendebaldean dagoen udalerri bat da, Wiltshire konderrian.
2021ean 36.548 biztanle zituen.
* Datuak: Q775299
* Multimedia: Chippenham / Q775299
# Chippewa Baso Nazionala

Chippewa Baso Nazionala (ingelesez Chippewa National Forest), AEBetako Minnesota estatuaren iparraldean dagoen baso nazional bat da. Itasca, Cass eta Beltrami konderrien artean hedatzen da eta bertako kokaleku nagusia Cass Lake udalerria da.
1908an sortu zen eta denera 2.697,73 km2-ko azalera du.

## Kanpo estekak

* Webgune ofiziala (Ingelesez)
* Datuak: Q3079117
* Multimedia: Chippewa National Forest / Q3079117
# Chippewa konderria

Chippewa konderria honako konderri hauetako bat izan daiteke:
* Chippewa konderria (Michigan)
* Chippewa konderria (Minnesota)
* Chippewa konderria (Wisconsin)
# Chippewa konderria (Minnesota)

Chippewa konderria (ingelesez: Chippewa County) Minnesotako konderri bat da, Ameriketako Estatu Batuetan. Hiriburua Montevideo da. 2010eko zentsuaren arabera 12.441 biztanle zituen, Chippewa kilometro koadroko azaleran.

## Geografia

Chippewa konderriak 1.522,33 kilometro koadro ditu. Horietatik 17,24 ura dira. Beste 1.505,1 lurra dira. Biztanleria dentsitatea 8,17 da.

## Demografia

2010eko zentsoan bizi ziren 12.441 pertsonetatik 11.981 txuriak edo hispanoak dira. Horietatik hispano edo latino kategorian 611 dira. 65 beltzak edo afroamerikarrak. 116 amerikar natiboak ziren eta 97 Hawaii edo Pazifikoko irletako natiboak. 57 asiarrak ziren. Bestelako arraza bat kategorian 2 biztanle daude. Bukatzeko euren burua arraza bat baino gehiagotan 123 pertsonek kokatzen zuten.

### Biztanleria piramidea
## Kanpo estekak

* Datuak: Q109846
* Multimedia: Chippewa County, Minnesota / Q109846
# Chippewa Lake (Ohio)

Chippewa Lake Ohioko herri bat da. Medina konderrian kokatua dago. 2010ean 711 biztanle zituen, 0,64 kilometro koadrotan banatuta.

## Ikus, gainera

* Medina konderria

## Kanpo estekak

* Datuak: Q2666755
* Multimedia: Chippewa Lake, Ohio / Q2666755
# Chippewa ibaia (Wisconsin)

Chippewa ibaia, AEBetako Wisconsin estatuko ibai bat da, Mississippi ibaiaren adarra dena.
Bayfield konderrinn eta Chippewa aintziran iturburua du eta Buffalo konderrian Mississippi ibaiarekin bat egiten du.
* Datuak: Q2963877
* Multimedia: Chippewa River (Wisconsin) / Q2963877